**Zápisnica č. 1 zo zasadnutia Obecného zastupiteľstva v Malom Záluží,**

**ktoré sa konalo dňa 11. 2.2013 o 18.00 v kancelárii obecného úradu.**

**Program zasadnutia OZ :**

1, Privítanie, určenie overovateľov zápisnice

2, Kontrola uznesení

3, Oboznámenie OZ o priebehu stavebných úprav predajne potravín

4, Oboznámenie OZ s projektom „ Úprava verejného priestranstva pri obecnom úrade “

*5. Plán práce kultúrnej komisie na rok 2013*

*6, Juniáles 2013 15.6.*

7, Diskusia

8, Záver

Prítomní : viď prezenčná listina , ospravedlnení : p., Novotný Peter, p. Predanocyová Viera ,

Zapisovateľ : Emília Strihová

Overovatelia zápisnice : Luboš Proksa , Fuska Miroslav

1, Zasadnutie OZ zahájila starostka, ktorá prítomných členov OZ privítala..

Vzápätí boli určení overovatelia zápisnice p. Luboš Proksa a  p. Fuska Miroslav. Nakoľko nikto

nemal žiadnu pripomienku ani doplňujúci návrh k programu zasadania starostka program dala

schváliť.

Hlasovanie: Za : 3 Proti : 0 Zdržal sa :0

2, Kontrola uznesení : Uznesenie č. 26/2012 – schválenie Rozpočtu na rok 2013 - splnené

27/2012- schválenie Rozpočtového opatrenia č.3/2012 - splnené

28/2012- plán činnosti HK na rok 2013 – splnené

3,Starostka obce oboznámila poslancov v akom štádiu sa rekonštrukcia predajne potravín nachádza.

Obec Malé Zálužie požiadala v roku 2012 Úrad vlády o dotáciu určenú na rekonštrukciu predajne

potravín a táto nám bola v decembri aj pridelená vo výške 15.000 €. Dotácia sa môže použiť na

zníženie stropov, vybudovanie WC a umývadiel, položenie dlažby, na výmenu vonkajších vchodových

dverí, okien, výmenu elektroinštalácie a svietidiel, interiérových dverí, napojenie odpadu do žumpy,

odstránenie starých podláh a úpravu povrchov stien. Vo výberovom konaní na túto podprahovú

zákazku uspela firma M - Homza s .r. o a táto už začala s uskutočňovaním tejto akcie. Celá

rekonštrukcia by mala byť zrealizovaná do konca februára 2013, najneskôr však do 31.3. 2013.

Do tejto doby musí byť dotácia Úradu vlády aj vyúčtovaná.

3, Ďalej starostka informovala OZ o príprave realizácie projektu - Úprava verejných priestranstiev z  z Programu rozvoje vidieka Názov opatrenia PRV SR 2007 -2013: 3.4.2 OBNOVAA ROZVOJ OBCÍ . Naša obec môže ešte čerpať finančné prostriedky vo výške 10,868 €. Po predchádzajúcich dobrých skúsenostiach s projektantom Detail plus p. Brezovanom Petrom sme vo výberovom konaní vybrali túto firmu na vyhotovenie projektovej dokumentácie na úpravu verejného priestranstva pri kultúrnom dome od cesty, kde sa odstráni staré hrdzavé oplotenie a po terénnych úpravách sa položí zámková dlažba. Výzva na realizáciu tohto opatrenia by mala byť okolo 30.3.2013 a preto chceme byť pripravení.

4, Predsedníčka Kultúrnej komisie oboznámila poslancov a starostu s plánom kultúrnych akcií na rok 2013. Plán akcií kultúrnej komisie tvorí prílohu tejto zápisnice.

5, Obecné zastupiteľstvo sa zaoberalo aj prípravou 2. Ročníka Juniálesu v Malom Záluží. Starostka navrhla na hudobnú produkciu vybrať disdžokeja Miroslava Homzu s čím prítomní poslanci súhlasili. P. Mgr. Velikovová má za úlohu osloviť p. Maňura, ktorý prevádzkuje bufet z bagetani a rožkami , či by nám nezrealizoval catering, tzn. nejaké občerstvenie príp. víno.

Bude potrebné oboznámiť s našou akciou aj SOZA – zaslať zoznam reprodukovaných skladieb.

6, V diskusii starostka upozornila poslancov že bude potrebné sa zamýšlať nad náhradnou výsadbou stromov, ktoré má povinnosť vysadiť RSÚC ako náhradu za vypílené topole – topoľovú alej za obcou Malé Zálužie. Dohodli sme sa, že oslovíme študenta Krajinnej architektúry a inžinierstva na PU v Nitre v tomto prípade Karolínu Petruchovú o vypracovanie projektu – návrhu, kde sa bude náhradná výsadba vykonávať.

Po skončení diskusie starostka poďakovala prítomným poslancom a hlavnej kontrolórke za aktívnu účasť na zasadaní a zasadanie OZ ukončila.

V Malom Záluží 15.2.2013

Zapísala : Emília Strihová